El Casal Jove oferix els seus espais davant l’onada de calor que es patix estos dies a tot el país
21 de juliol 2022

![](/media/ny5hkrx2/c_casaljoveolacalor.jpg?width=566.9886363636364&height=850)

Davant l’onada de calor que s’està patint estos dies a tot el país, el Casal Jove oferix els seus espais com a refugi a tots els treballadors que desenvolupen la seua faena al carrer, com personal de neteja viària, lectors ORA, o a qualsevol altra tipus de faena.

Esta onada de calor, qualificada com una de les més intenses, duradores i extenses, ha afectat tota la península les ultimes setmanes i es preveu que este oratge continue uns dies mes. Per això, des de la Regidoria de Joventut i Infància es posen a disposició de totes les persones que treballen al carrer els seus centres juvenils. Tant el Casal Jove Port (c/ Vent de Marinada s/n) prop del col·legi Vilamar, com al Casal Jove Sagunt (c/ Romeu, 8) prop de la Glorieta, estan oberts de 9 a 21 hores i de 9 a 14 hores, respectivament, de dilluns a divendres per a tots i totes aquelles treballadores que necessiten aigua, ombra o descansar.

Segons el regidor de Joventut i Infància, Guillermo Sampedro, «**hem convertit els casals jove de Sagunt i del Port en uns refugis climàtics provisionals, on la ciutadania i els/les treballadors poden protegir-se en les hores mes caloroses o en onades de calor, un fenomen cada vegada més freqüent, per desgràcia, motivat pel canvi climàtic, un problema en el que tots i totes hem de prendre consciència i les mesures per a combatre’l**».

*   [](http://www.facebook.com/sharer.php?u=https://aytosagunto.es/va/actualitat/el-casal-jove-oferix-els-seus-espais-davant-l-onada-de-calor-que-es-patix-estos-dies-a-tot-el-pais/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-oferix-els-seus-espais-davant-l-onada-de-calor-que-es-patix-estos-dies-a-tot-el-pais/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-oferix-els-seus-espais-davant-l-onada-de-calor-que-es-patix-estos-dies-a-tot-el-pais/ "Linked In")
*   [](mailto:?body=https://aytosagunto.es/va/actualitat/el-casal-jove-oferix-els-seus-espais-davant-l-onada-de-calor-que-es-patix-estos-dies-a-tot-el-pais/)